**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-799-2/16**

**Podgorica, 27.04.2017.godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi NVO Mreže za afirmaciju nevladinog sektora – MANS br.16/84625-84630 od 21.04.2016.godine, izjavljene protiv rješenja Monteputa DOO Podgorica br. PJ/2268/SL od 07.04.2016.godine , na osnovu člana 38 stav 2 Zakona o slobodnom pristupu informacijama (“Sl.list Crne Gore”, br.44/12) i člana 55 stav 4 Zakona o opštem upravnom postupku (“Sl.list Crne Gore”, br .60/03, 73/10 i 32/11) je na održanoj sjednici dana 16.12.2016.godine donio:

**Z A K LJ U Č A K**

Agencija za zaštitu ličnih podataka i slobodan pristup informacijama je nenadležna da postupa po žalbi NVO Mreže za afirmaciju nevladinog sektora – MANS br.16/84625-84630 od 21.04.2016.godine, izjavljene protiv rješenja Monteputa DOO Podgorica br. PJ/2268/SL od 07.04.2016.godine.

Spise predmeta dostaviti Upravnom sudu Crne Gore na dalje postupanje i odlučivanje.

**O b r a z l o ž e nj e**

Monteputa DOO Podgorica je 17.01.2017.godine je Agenciji za zaštitu ličnih podataka i slobodan pristup informacijama dostavio akt broj Monteputa DOO Podgorica br .PJ/9492 od 27.10.2016.godine kojim obavještava Agenciju da su podaci traženi zahtjevom za slobodan pristup informacijama označeni stepenom tajnosti “INTERNO” , i o tome dostavila Rješenje o određivanju stepena tajnosti broj: 01-5619/1 od 25.12.2015.godine, Ministarstva saobraćaja i pomorstva.

Zakon o slobodnom pristupu informacijama (“Sl.list Crne Gore”, br.44/12) u članu 34 propisuje da protiv akta organa vlasti o zahtjevu za pristup informaciji podnosilac zahtjeva i drugo zainteresovano lice može izjaviti žalbu nezavisnom nadzornom organu nadležnom za zaštitu podataka o ličnosti i pristup informacijama, Agenciji za zaštitu podataka o ličnosti i pristup informacijama preko organa vlasti koji je o zahtjevu rješavao u prvom stepenu. Izuzetno od stava 1 ovog člana, protiv rješenja kojim je odbijen zahtjev za pristup informaciji koja sadrži podatke koji su označeni stepenom tajnosti ne može se izjaviti žalba, već se može tužbom pokrenuti upravni spor.

Član 55 stav 4 Zakona o opštem upravnom postupku (“Sl.list Crne Gore”, br .60/03, 73/10 i 32/11) propisuje da kad organ poštom dobije podnesak za čiji prijem nije nadležan, a nesumnjivo je koji je organ nadležan za prijem, poslaće podnesak, bez odlaganja, nadležnom organu, odnosno sudu i o tome će obavijestiti stranku.

Kako je u konkretnom slučaju podnijeta žalba izjavljena na rješenje Monteput DOO Podgorica, a kojom se zahtjeva da Agencija naloži donošenje rješenja kojim će se omogućiti pristup informacijama, Savjet Agencije je razmotrio navode žalbe, kao i odgovor na žalbu dostavljen od strane prvostepenog organa. S obzirom da je dokumentacija koja je predmet zahtjeva za slobodan pristup informacijama sadrže informaciju koja se zahtijevala slobodnim pristupom informacijama označena stepenomtajnosti “INTERNO” Savjet Agencije je donio zaključak da nije nadležen za postupanje po predmetnoj žalbi. Za tražene informacije je prvostepeni organ dostavio Agenciji Rješenje o određivanju stepena tajnosti broj: 01-5619/1 od 25.12.2015.godine ,. U Rješenju 01-5619/1 od 25.12.2015.godine se navodi da je na osnovu člana 10 stav 2 Zakona o tajnosti podataka (“Sl.list CG” br.14/08, 76/09, 41/10, 40/11) je propisano da ovlašćeno lice za određivanje stepena tajnosti podataka obrazloženim rješenjem označava podatak tajnim i odredjuje stepen njegove tajnosti .

Odredbom člana 12 stav 5 Zakona o tajnosti podataka propisano je da se stepen tajnosti “INTERNO” određuje za podatke čijim bi otkrivanjem nastupile štetne posljedice za ostvarivanje funkcije organa. Naime, podaci su označeni stepenom tajnosti, te je u skladu sa odredbom člana 19a Zakona o tajnosti podataka propisano, između ostalog, da tajnost podataka prestaje istekom roka od dvije godine za podatke označene stepenom tajnosti “INTERNO”, a da ovlašćeno lice za određivanje stepena tajnosti podataka može produžiti rok tajnosti prije isteka roka tajnosti podataka, i to najduže za vremenski period propisan za pojedine stepene tajnosti.

U postupku odlučivanja po žalbi NVO Mreže za afirmaciju nevladinog sektora – MANS br.16/84625-84630 od 21.04.2016.godine, izjavljene protiv rješenja Monteputa DOO Podgorica br. PJ/2268/SL od 07.04.2016.godine Agencija je utvrdila da nije nadležna za rješavanje po žalbi zbog određenog stepena tajnosti “INTERNO” podacima koji se traže zahtjevom o slobodnom pristupu informacijama, pa je pristup informacijama dostupan poštujući odredbe Zakona o tajnosti podataka, tj. na način propisan pomenutim Zakonom. Spisi predmeta će biti dostavljeni Upravnom sudu Crne Gore na dalje postupanje i odlučivanje.

U skladu sa navedenim Savjet Agencije shodno članu 55 stav 4 Zakona o opštem upravnom postupku odlučio je kao u dispozitivu zaključka.

**Pravna pouka:** Protiv ovog Zaključka može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**