**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2734-2/17**

**Podgorica, 25.09.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi Popović Zorice iz Podgorice UPI 08-351/17-598/1 od dana 10.07.2017.godine na Rješenje Sekretarijata za planiranje i uređenje postora i zaštitu životne sredine br.UP 08-351/17-598 od 22.06.2016.godine, na osnovu člana 55 stav 3 i 4 Zakona o opštem upravnom postupku (“Sl.list Crne Gore”, br .60/03, 73/10 i 32/11) je na sjednici održanoj dana 15.08.2017.godine donio:

**Z A K LJ U Č A K**

Agencija za zaštitu ličnih podataka i slobodan pristup informacijama je nenadležna da postupa po žalbi Popović Zorice na Rješenje Sekretarijata za planiranje i uređenje postora i zaštitu životne sredine br.UP 08-351/17-598 od 22.06.2016.godine .

Spise predmeta dostaviti Glavnom administratoru Glavnog grada Podgorica na dalje postupanje i odlučivanje.

**O b r a z l o ž e nj e**

Popović Zorica iz Podorice je uputila žalbu Glavnom administratoru Glavnog grada Podgorica na rješenje Sekretarijata za planiranje i uređenje postora i zaštitu životne sredine br. br.UP 08-351/17-598 od 22.06.2016.godine iz svih zakonskih razloga, a Glavni administrator Glavnog grada Podgorica proslijedio žalbu Agenciji za zaštitu ličnih podataka i slobodan pristup informacijama shodno članu 55 stav 4 Zakona o opštem upravnom postupku, u vezi člana 27 Zakona o slobodnom pristupu informacijama.

Zakon o slobodnom pristupu informacijama (“Sl.list Crne Gore”, br.44/12) u članu 34 propisuje da protiv akta organa vlasti o zahtjevu za pristup informaciji podnosilac zahtjeva i drugo zainteresovano lice može izjaviti žalbu nezavisnom nadzornom organu nadležnom za zaštitu podataka o ličnosti i pristup informacijama, Agenciji za zaštitu podataka o ličnosti i pristup informacijama, preko organa vlasti koji je o zahtjevu rješavao u prvom stepenu. Savjet Agencije je uvidom u spise predmeta konstatovao da žalba br. UPI 08-351/17-598/1 od dana 10.07.2017.godine nije podnijeta shodno Zakonu o slobodom pristupu informacijama već je žaliteljka podnijela zahtjev za izdavanje izvoda iz planskog dokumenta.

Članom 55 stav 3 Zakona o opštem upravnom postupku (“Sl.list Crne Gore”, br.60/03, 73/10 i 32/11) je propisano da ako organ nije nadležan za prijem podneska, službeno lice tog organa upozoriće na to podnosioca i uputiti ga organu nadležnom za prijem. Ako podnosilac i pored toga zahtijeva da se njegov podnesak primi, službeno lice je dužno da primi takav podnesak. Ako organ nađe da nije nadležan za rad po takvom podnesku, donijeće zaključak kojim će odbaciti podnesak zbog nenadležnosti.

Član 55 stav 4 Zakona o opštem upravnom postupku (“Sl.list Crne Gore”, br .60/03, 73/10 i 32/11) propisuje da kad organ poštom dobije podnesak za čiji prijem nije nadležan, a nesumnjivo je koji je organ nadležan za prijem, poslaće podnesak, bez odlaganja, nadležnom organu, odnosno sudu i o tome će obavijestiti stranku. Ako organ koji je dobio podnesak ne može da utvrdi koji je organ nadležan za rad po podnesku, donijeće, bez odlaganja, zaključak kojim će odbaciti podnesak zbog nenadležnosti i zaključak odmah dostaviti stranci.

Kako u konkretnom slučaju nije podnijeta žalba u kontekstu Zakona o slobodnom pristupu informacijama, imajući u vidu naprijed citirane odredbe Zakona o slobodnom pristupu informacijama Savjet Agencije nalazi da nije nadležan da odlučuje u konkretnom predmetu te će spisi predmeta biti proslijeđeni nadležnom Glavnom administratoru Glavnog grada Podgorica na dalji postupak i odlučivanje. Savjet Agencije shodno članu 55 stav 3 i 4 Zakona o opštem upravnom postupku utvrdio da je žalba Popović Zorice br.UPI 08-351/17-598/1 od dana 10.07.2017.godine iz svih zakonskih razloga od strane Glavnog administratora Glavnog grada Podgorica predata nenadležnom organu, pa je odlučeno kao u dispozitivu zaključka da se spisi predmeta dostave na dalji postupak i odlučivanje Glavnom administratoru Glavnog grada Podgorica.

**Pravna pouka:** Protiv ovog Zaključka može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**