****

**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-3278-2/16**

**Podgorica,26.06.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po Predlogu za administrativno izvršenje rješenja Savjeta Agencije UPII 07-30-1988-2/16 od 14.11.2016.godine, predlagača NVO Mans, punomoćnika advokata Veselina Radulovića iz Podgorice, br. 16/95350-95351 od 09.12.2016. godine, na osnovu člana 271 stav 1, 3, 4 i člana 272 stav 2 Zakona o opštem upravnom postupku ("Službeni list Republike Crne Gore", br. 060/03 od 28.10.2003, Službeni list Crne Gore", br. 073/10 od 10.12.2010, 032/11 od 01.07.2011) je na održanoj sjednici dana 13.04.2017.godine donio:

**Z A K LJ U Č A K**

**O DOZVOLI IZVRŠENJA RJEŠENJA**

Rješenje Savjeta Agencije UPII 07-30-1988-2/16 od 14.11.2016.godine postalo je izvršno dana 02.12.2016.godine , te se dozvoljava njegovo izvršenje o trošku izvršenika Savjeta za privatizaciju i kapitalne projekte.

Izvršenik Savjet za privatizaciju i kapitalne projekte je dužan donijeti rješenje o izvršenju Rješenja Savjeta Agencije UPII 07-30-1988-2/16 od 14.11.2016.godine, a kako je navedeno u dispozitivu izvršnog rješenja ovog organa.

Obavezuje se izvršenik da na ime troškova postupka Predlagaču izvršenja nadoknadi troškove i izvrši uplatu iznosa od 238,00 eura na žiro račun punomoćnika Predlagača advokata Veselina D. Radulovića iz Podgorice, PIB 2103970260022 na žiro račun 510-20393-68 kod Crnogorske komercijalne banke.

**O b r a z l o ž e nj e**

NVO Mans podnijela je Predlog za administrativno izvršenje rješenja Savjeta Agencije UPII 07-30-1988-2/16 od 14.11.2016.godine br. 16/95350-95351 od 09.12.2016. godine protiv Savjeta za privatizaciju i kapitalne projekte zbog nedonošenja rješenja.

Savjet Agencije se dana 02.03.2017.godine obratio zahtjevom Savjetu za privatizaciju i kapitalne projekte br. 07-33-3619-1/17 da zbog postupka odlučivanja po predmetnom Predlogu dostavi donijeto prvostepeno rješenje ili zaključak sa dokazima uručenja podnosiocu zahtjeva, a kojima dokazuju da su postupili po rješenju Savjeta Agencije br. UPII 07-30-1988-2/16 od 14.11.2016.godine.

Izvršenik Savjet za privatizaciju i kapitalne projekte nije postupio po zahtjevu i nije dostavio dokaz o izvršenju Rješenja Savjeta Agencije UPII 07-30-1988-2/16 od 14.11.2016.godine.

Izvršenik Savjet za privatizaciju i kapitalne projekte je dužan donijeti rješenje o izvršenju Rješenja Savjeta Agencije UPII 07-30-1988-2/16 od 14.11.2016.godine, a kako je navedeno u dispozitivu izvršnog rješenja ovog organa.

Član 271 stav 1 Zakona o opštem upravnom postupku ("Službeni list Republike Crne Gore", br. 060/03 od 28.10.2003, Službeni list Crne Gore", br. 073/10 od 10.12.2010, 032/11 od 01.07.2011) je propisano da organ nadležan za sprovođenje administrativnog izvršenja donosi, po službenoj dužnosti ili po predlogu tražioca izvršenja, zaključak o dozvoli izvršenja. Zaključkom se konstatuje da je rješenje koje treba izvršiti postalo izvršno i određuju način i sredstva izvršenja.

Član 271 stav 3 Zakona o opštem upravnom postupku je propisano da zaključak o dozvoli izvršenja rješenja koje je donešeno u upravnoj stvari po službenoj dužnosti, organ nadležan za sprovođenje administrativnog izvršenja dužan je da donese, bez odlaganja, kad je to rješenje postalo izvršno, a najkasnije u roku od 15 dana od dana kada je rješenje postalo izvršno, ako posebnim propisom nije drukčije određeno. Nedonošenje zaključka do tog roka ne isključuje obavezu njegovog donošenja.

Član 271 stav 4 Zakona o opštem upravnom postupku je propisano da kada administrativno izvršenje ne sprovodi organ koji je rješavao u prvom stepenu, tražilac izvršenja podnosi predlog za dozvolu izvršenja organu koji je donio rješenje koje treba izvršiti. Ako je rješenje postalo izvršno, taj organ stavlja na rješenje potvrdu da je postalo izvršno (potvrda izvršnosti) i dostavlja ga radi izvršenja organu nadležnom za izvršenje, s tim što će istovremeno predložiti i način i sredstva izvršenja. Organ nadležan za izvršenje će donijeti zaključak o dozvoli izvršenja.

Član 272 stav 2 Zakona o opštem upravnom postupku je propisano da administrativno izvršenje koje ne sprovodi organ koji je upravnu stvar rješavao u prvom stepenu sprovodi se na osnovu rješenja na kom je stavljena potvrda izvršnosti i zaključka o dozvoli izvršenja.

U sprovedenom postupku utvrdjeno je da je zahtjev punomoćnika Predlagača osnovan, te da je rješenje

Savjeta Agencije UPII 07-30-1988-2/16 od 14.11.2016.godine potrebno izvršiti na način kako je navedeno u dispozitivu izvršnog rješenja ovog organa jer su način i rok precizirani dispozitivom rješenja te da je rješenje postalo izvršno dana 02.12.2016.godine a što se utvrdjuje uvidom u dostavnicu o izvršenom dostavljnju rješenja Savjeta Agencije UPII 07-30-1988-2/16 od 14.11.2016.godine .

Kako je punomoćnika Predlagača izvršenja shodno AT utvrdio troškove na ime nadoknade za sastavljanje Predloga za administrativno izvršenje rješenja u iznosu od 200,00 eura i PDV u iznosu od 38,00 eura to je izršenik Savjet za privatizaciju i kapitalne projekte dužan uplatiti ukupan iznos od 238,00 eura na ime troškova postupka, punomoćnika Predlagača advokata Veselinu D. Raduloviću iz Podgorice, PIB 2103970260022 na žiro račun 510-20393-68 kod Crnogorske komercijalne banke.

Na osnovu izloženog a primjenom člana 271 stav 1, 3 i 4 i člana 272 stav 2 Zakona o opštem upravnom postupku, odlučeno je kao u dispozitivu zaključka.

**Pravna pouka:** Protiv ovog Zaključka može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**