****

**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 2192/15-1**

**Podgorica,13.04.2017.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi Dragiše Karadžića iz Tivta izjavljene protiv rješenja JU SMŠ Mladost Tivat broj:1310 od 10.09.2015.godine, na osnovu člana 38 stav 2 Zakona o slobodnom pristupu informacijama (“Sl.list Crne Gore”, br.44/12) i članova 136 stav 1, 139 stav 1, 140,141 stav 1 tačka 4, 141 stav 2 tačka 3 i 141 stav 3 Zakona o opštem upravnom postupku (“Sl.list Crne Gore”, br .60/03, 73/10 i 32/11) je na održanoj sjednici dana 13.04.2017.godine donio:

**ZAKLJUČAK O PREKIDU POSTUPKA ZBOG PRETHODNOG PITANJA ČIJE SE RJEŠAVANJE POKREĆE PO SLUŽBENOJ DUŽNOSTI**

Prekida se postupak pokrenut po žalbi Dragiše Karadžića iz Tivta izjavljene protiv rješenja JU SMŠ Mladost Tivat broj:1310 od 10.09.2015.godine.

Prekid postupka traje dok nadležni organ Ministarstvo javne uprave ne riješi prethodno pitanje precizirano Inicijativom za vršenje kontrole kancelarijskog poslovanja Ministarstva održivog razvoja i turizma broj:07-35-5022-1/17 od 13.04.2017.godine, i dostavi zapisnik Agenciji za zaštitu ličnih podataka i slobodan pristup informacijama sa utvrđenim činjeničnim stanjem da li je JU SMŠ “Mladost” Tivat da li je JU SMŠ “Mladost” Tivat posjedu akta koji sadrži informaciju a koji se odnosi na audio i video zapis unutrašnjeg prostora JU SMŠ Mladost Tivat od 24 do 25 avgusta 2015.godine iz razloga što kancelarija Sekretara škole, kao ni prostor ispred nje i kancelarija direktorice škole nisu pokrivene nadzornim kamerama odnosno isti ne postoje..

**O b r a z l o ž e nj e**

Dana 24.09.2015.godine Agenciji za zaštitu ličnih podataka i slobodan pristup informacijama dostavljena je žalba Dragiše Karadžića UP II 2192/15 izjavljene protiv rješenja JU SMŠ Mladost Tivat broj:1310 od 10.09.2015.godine. Kako je kod Agencije za zaštitu ličnih podataka i slobodan pristup informacijama u toku postupak, to je Savjet Agencije u toku postupka odlučivanja po predmetnoj žalbi naišao na prethodno pitanje i to: da li je JU SMŠ Mladost Tivat posjedu akta koji sadrži informaciju a koji se odnosi na audio i video zapis unutrašnjeg prostora JU SMŠ Mladost Tivat od 24 do 25 avgusta 2015.godine iz razloga što kancelarija Sekretara škole, kao ni prostor ispred nje i kancelarija direktorice škole nisu pokrivene nadzornim kamerama odnosno isti ne postoje.. Kako je propisano u smislu člana 136 stav 1 i člana 139 stav 1 Zakona o opštem upravnom postupku, da kada Savjet Agencije naiđe na prethodno pitanje bez čijeg rješavanja ne može riješiti samu upravnu stvar, a da je to prethodno pitanje koje čini samostalnu pravnu cijelinu a čije rješavanje je u nadležnosti drugog organa odnosno Ministarstva javne uprave shodno članu 46 Zakona o slobodnom pristupu informacijama, donosi zaključak o prekidu postupka.

Dana 23.02.2017.godine Agencija za zaštitu ličnih podataka i slobodan pristup informacijama podnijela je nadležnom organu Ministarstvu javne uprave Inicijativu za vršenje kontrole kancelarijskog poslovanja JU SMŠ Mladost Tivat broj:07-35-5022-1/17 od 13.04.2017.godine. Savjet Agencije je podnijetom inicijativom broj:07-35-5022-1/17 od 13.04.2017.godine za vršenje kontrole kancelarijskog poslovanja JU SMŠ Mladost Tivat shodno članu 40 stav 1 tačka 2 Zakona o slobodnom pristupu informacijama tražio da se riješi prethodno pitanje a to je da li je JU SMŠ Mladost Tivat posjedu akta koji sadrži informaciju a koji se odnosi na audio i video zapis unutrašnjeg prostora JU SMŠ Mladost Tivat od 24 do 25 avgusta 2015.godine iz razloga što kancelarija Sekretara škole, kao ni prostor ispred nje i kancelarija direktorice škole nisu pokrivene nadzornim kamerama odnosno isti ne postoje.

Članom 140 Zakona o opštem upravnom postupku je propisano da će se postupak prekinut zbog rješavanja prethodnog pitanja pred nadležnim organom nastaviti pošto bude konačno odlučeno o tom pitanju.

Savjet Agencije u smislu člana 141 stav 1 tačka 4 i člana 141 stva 2 tačka 3 Zakona o opštem upravnom postupku kojim je propisano da se postupak prekida ako organ koji vodi postupak odluči da o prethodnom pitanju neće riješiti sam , odnosno ako po zakonu ne može sam riještiti prethodno pitanje te da prekid postupka traje dok prethodno pitanje nije konačno odnosno pravosnažno riješeno. U konkretnom predmetu, prekid postupka traje dok nadležni organ Ministarstvo javne uprave ne riješi prethodno pitanje precizirano Inicijativom za vršenje kontrole kancelarijskog poslovanja JU SMŠ Mladost Tivat broj broj:07-35-3288-1/17 od 23.02.2017.godine,i dostavi zapisnik Agenciji za zaštitu ličnih podataka i slobodan pristup informacijama sa utvrđenim činjeničnim stanjem da li je JU SMŠ Mladost Tivat u posjedu dokumenata traženih zahtjevom za slobodan pristup informacijama Dragiše Karadžića iz Tivta br.1258 od 22.09.2015.godine.

Članom 141 stav 3 Zakona o opštem upravnom postupku je propisano da prekidom postupka prestaju da teku svi rokovi određeni za procesne radnje, te da u vrijeme prekida postupka ne teče rok za izdavanje rješenja, u predmetu po izjavljenoj žalbi Dragiše Karadžića iz Tivta izjavljene protiv rješenja JU SMŠ Mladost Tivat broj:1310 od 10.09.2015.godine.

U postupku po žalbi Savjet Agencije prethodno pitanje nije uzeo sam u pretres , to je na osnovu člana 38 stav 2 Zakona o slobodnom pristupu informacijama (“Sl.list Crne Gore”, br.44/12) i članova 136 stav 1, 139 stav 1, 140 ,141 stav 1 tačka 4, 141 stav 2 tačka 3 i 141 stav 3 Zakona o opštem upravnom postupku (“Sl.list Crne Gore”, br .60/03, 73/10 i 32/11), odlučeno kao u dispozitivu zaključka.

**Pravna pouka:** Protiv ovog Zaključka se ne može izjaviti posebna žalba shodno članu 136 Zakona o opštem upravnom postupku.

**SAVJET AGENCIJE:**

**Predsjednik, Muhamed Gjokaj**